OpenLLM-France/wikimedia huggingface dataset:
# The Center

The Center (en anglès britànic The Centre) és un gratacel situat a la ciutat de Hong Kong. Amb una altura de 346 metres i 73 plantes, el 2023 era el cinquè més alt de la ciutat, després del International Commerce Centre, el 2 International Finance Centre, Central Plaza i Bank of Xina Tower. El 2016 tenia la posició 80 dels edificis més alts al nivell mundial. Es va començar el 1995 i es va estrenar el 1998. Es construït pel mètode de l'entramat d'acer.
La implantació i la densificació que l'edifici va dur va contribuir a la millora de tot el barri per inversions segundàries. El barri pobre i ruïnos dels afores va patir una gentrificació.
The Center es caracteritza per tenir centenars de llums de neó amatents en forma de barres horitzontals en la part superior de l'edifici, i que van canviant de color lentament fins a completar tot l'espectre.

## Referències

* ↑ Lau Wing-Kwong, Dennis; Lush, Alexander; Chun Man, Ng. Learninbg from the Past – Tall Buildings and the Evolution of Old Cities (pdf) (en anglès). Chicago: Council on Tall Buildings and Urban Habitat, 2004, p. 601-604.
* 1 2 «The Center» (en anglès). The Skyscraper Center. [Consulta: 12 març 2023].
* ↑ Scott, Reuben. «The Center Tower» (en anglès). Amazing Hong Kong - How Lighting Enhances Architecture (Part 2), 21-09-2017. [Consulta: 12 març 2023].
* ↑ Lau Wing-Kwong, Lush i Chun Man, 2004, p. 601.
* ↑ Lau Wing-Kwong, Lush i Chun Man, 2004, p. 602.
# Més enllà dels somnis

Més enllà dels somnis (títol original: What Dreams May Come) és una pel·lícula estatunidenca de 1998 dirigida per Vincent Ward. Ha estat doblada al català.

## Argument

Quatre anys després d'un tràgic accident on han mort els seus dos fills, el doctor Chris Nielsen és al seu torn víctima d'un accident mortal. Mentre que es troba al més enllà, la seva dona, Annie, s'enfonsa en una irreversible depressió suicida i es troba a l'infern entre les ànimes perdudes. Chris decideix doncs de intentar una expedició impossible per treure-la dels baixos fons del més enllà.

## Repartiment

* Robin Williams: Chris Nielsen
* Cuba Gooding Jr.: Albert Lewis
* Annabella Sciorra: Annie Collins-Nielsen
* Max von Sydow: The Tracker
* Jessica Brooks Grant: Marie Nielsen
* Josh Paddock: Ian Nielsen
* Rosalind Chao: Leona
* Lucinda Jenney: Sra. Jacobs
* Maggie McCarthy: Stacey Jacobs
* Wilma Bonet: Angie
* Matt Salinger: Reverend Hanley
* Carin Sprague: Cindy
* Werner Herzog: un rostre a l'infern

## Al voltant del film

La banda original va ser en principi composta per Ennio Morricone però va ser reemplaçada després de les projeccions de prova públiques, sense cap raó oficial.

## Acollida

El film va ser un fracàs comercial, informant aproximadament 87 milions de dòlars al box-office mundial, del quals 55 a Amèrica del Nord, per a un pressupost de 85 milions.
Ha rebut una acollida critica regular, recollint un 54 % de crítiques positives, amb una nota mitjana de 5,7/10 i sobre la base de 68 crítiques recaptades, en el lloc Rotten Tomatoes

### crítica

* "Un film que, fins i tot a la seva manera imperfecta, mostra com les pel·lícules poden imaginar el desconegut i portar la nostra imaginació a llocs meravellosos (...) Puntuació: ★★★½ (sobre 4)"
* "Una bona ració de galimaties metafísic embolicat en un sorprenent embolcall físic"

## Premis i nominacions

* Oscar 1999 als millors efectes especials visuals (per a Joel Hynek, Nicholas Brooks, Stuart Robertson i Kevin Scott Mack)
** Nominació per a la millor direcció artística (per a Eugenio Zanetti i Cindy Carr)
* Premi Satellite als millors efectes visuals
* Premi d'Excel·lència 1999 de l'Art Directors Guild (per a Eugenio Zanetti, Jim Dultz, Tomas Voth i Christian Wintter)

## Referències

* ↑ «Més enllà dels somnis». ÉsAdir.cat. [Consulta: 13 febrer 2018].
* ↑ «Movie Review -Film Review: Apparently, the Afterlife Is Anything but Dead» (en anglès). NYTimes.com. [Consulta: 13 febrer 2018].
* ↑ «What Dreams May Come ? (1998)- JPBox-Office». [Consulta: 13 febrer 2018].
* ↑ «What Dreams May Come». Rotten Tomatoes.
* ↑ «What Dreams May Come Movie Review (1998) | Roger Ebert» (en anglès). [Consulta: 13 febrer 2018].
* ↑ «What Dreams May Come» (en anglès). Variety, 05-10-1998.
# Sant Andreu (els Masos de la Coma)

Sant Andreu és una partida rural del terme municipal de Conca de Dalt, a l'antic terme d'Hortoneda de la Conca, al Pallars Jussà, en territori que havia estat de la caseria dels Masos de la Coma.
Està situat al nord-oest dels Masos de la Coma, al nord-est de la Casa de les Feixes i al nord-oest de la Torre de Perauba. Hi passa la pista de muntanya d'Hortoneda a la Serra de Boumort.
La partida de Sant Andreu consta de 2,5966 hectàrees de pinedes i trossos improductius.

## Referències

* ↑ «Dades extretes de la Sede virtual del Catastro». Arxivat de l'original el 2012-03-15. [Consulta: 3 juliol 2010].
# Copa de la Lliga israeliana de bàsquet

La Copa de la Lliga israeliana de bàsquet (Hebreu: גביע הליגה בכדורסל) és una competició de bàsquet a Israel organitzada des del 2006. És juga a principi de temporada una setmana abans de començar la Superliga israeliana.
La disputen els 8 primers equips classificats de la lliga anterior enfrontats a eliminatòries d'un únic partit.

## Historial

| Any | Guanyador | Finalista | Resultat |
| 2006 | Ironi Ashkelon | Maccabi Rishon LeZion | 79–73 |
| 2007 | Maccabi Tel Aviv | Hapoel Jerusalem | 93–74 |
| 2008 | Hapoel Jerusalem | Ironi Nahariya | 84–69 |
| 2009 | Hapoel Jerusalem | Maccabi Tel Aviv | 86–80 |
| 2010 | Maccabi Tel Aviv | Hapoel Jerusalem | 87–77 |
| 2011 | Maccabi Tel Aviv | Hapoel Holon | 78–74 |
| 2012 | Maccabi Tel Aviv | Maccabi Ashdod | 75–65 |
| 2013 | Maccabi Tel Aviv | Hapoel Jerusalem | 88–77 |
| 2014 | Hapoel Jerusalem | Maccabi Tel Aviv | 81–78 |
| 2015 | Maccabi Tel Aviv | Hapoel Eilat | 87–80 |
| 2016 | Hapoel Jerusalem | Maccabi Tel Aviv | 77–62 |
| 2017 | Maccabi Tel Aviv | Ironi Nahariya | 93–79 |
| 2018 | Maccabi Rishon LeZion | Hapoel Be'er Sheva | 78–66 |
| 2019 | Hapoel Jerusalem | Maccabi Tel Aviv | 84–83 |

## Guanyadors per nombre de victòries

| Club | Guanyador | Finalista |
| Maccabi Tel-Aviv | 7 | 4 |
| Hapoel Jerusalem | 5 | 3 |
| Maccabi Rishon LeZion | 1 | 1 |
| Ironi Ashkelon | 1 | 0 |
| Ironi Nahariya | 0 | 2 |
| Maccabi Ashdod | 0 | 1 |
| Hapoel Holon | 0 | 1 |
| Hapoel Eilat | 0 | 1 |
| Hapoel Be'er Sheva | 0 | 1 |

## Enllaços externs

* Web oficial
* Campions a basket.co
# Hódmezővásárhely

Hódmezővásárhely (['hoːdmɛzøːvaːʃaːrhɛj] alemany: Neumarkt an der Theiß, romanès: Ioneşti croat: Vašarhelj) és una ciutat autònoma del sud d'Hongria. Té una població de poc més de 48.000 habitants. Està situada a la vora del riu Tisza.

## Geografia i clima

Hódmezővásárhely es troba a 25 km de Szeged, a la província de Csongrád. Ocupa una superfície de poc més de 48.000 hectàrees. El seu territori es troba a una mitjana de 80–85 m per sobre el nivell del mar.
El clima és continental suau, amb hiverns freds i estius calorosos. La temperatura mitjana és d'11,6 °C. La ciutat gaudeix de 2.100 hores de sol a l'any.

## Història

El territori del que avui és el terme municipal, ja estava habitat des de fa milers d'anys. Durant el segle viii de la nostra era, van començar a arribar els primers magiars, que es van trobar amb una població majoritàriament eslava, que fugia dels atacs dels búlgars. Tot just abans de les invasions dels tàtars i els mongols de 1241 hi havia un mínim de set pobles amb església, que van desaparèixer. Després el territori va ser repoblat, però les tropes otomanes van tornar a arrasar el territori quan hi havia no menys de vint pobles amb església. La ciutat, tal com es coneix avui, es va començar a desenvolupar durant el segle xv, concretament l'any 1437, quan Hód, Vásárhely, Tarján i Ábrány van formar un mercat en comú sota el nom de Hódvásárhely. Fins a l'any 1552 la ciutat formava part de Transsilvània. Els turcs la van conquerir, i pocs anys després la van destruir. Durant 150 anys, va ser pràcticament un lloc fantasma que patia regularment atacs de tàtars, turcs i mongols. L'any 1699 marca el nou començament de 'Hódmezővásárhely, ja que van establir-s'hi nous colons que es dedicaven a la ramaderia nòmada.
L'any 1848, va esclatar la guerra per la independència contra Àustria, que va ser àmpliament recolzada a la regió.
A mitjans del segle xix, cap a l'any 1860 es va canalitzar el riu Tisza, la qual cosa va afavorir l'arribada de nous habitants al municipi. L'any 1890 ja era la quarta ciutat més gran d'Hongria, amb més de 55.000 habitants. Per desgràcia l'estat de benestar de què gaudia Hódmezővásárhely va acabar amb les dues guerres mundials. Als anys seixanta del segle xx l'economia local va començar a aixecar el cap. L'establiment de grans companyies en la província va reduir l'atur, però no va ser fins als anys 80 que es va arribar a un nivell de cert benestar.
L'any 1990, després de la caiguda del comunisme, la ciutat va rebre el títol de Ciutat Autònoma, i també va ser la primera d'Hongria a rebre la Bandera d'Honor del Consell Europeu.

## Ciutats Agermanades

* Baja Hongria
* Arad Romania
* Baia Mare Romania
* Haarlemmermeer Països Baixos
* Hechingen Alemanya
* Kelmė Lituània
* Senta Sèrbia
* Sokobanja Sèrbia
* Solotvyno Ucraïna
* Tamar Israel
* Vallauris França
* Zgierz Polònia

## Galeria

* Església Reformada
* Ajuntament
* Restaurant Fekete Sas
* Magyar Bank a Hódmezővásárhely

## Enllaços externs

* Pàgina web oficial de la ciutat (hongarès)
# Allan Segura

Allan Segura (Benidorm, 1997) és un model i assistent social valencià.
Va estudiar Treball Social a la Universitat de València. Va ser el primer home trans seleccionat per a participar en el concurs de bellesa espanyol Míster Gay Pride Espanya el 2021 en representació del País Valencià. A causa de la pandèmia de COVID-19, però, l'edició del concurs no es va celebrar.
Allan Segura és també activista pels drets de les persones trans i obertament homosexual.

## Referències

* 1 2 20minutos. «Allan Segura, el primer hombre trans que podría convertirse en Mr Gay Pride España 2021» (en castellà). www.20minutos.es - Últimas Noticias, 27-05-2021. [Consulta: 12 setembre 2022].
* ↑ Roja, Adrián de la. «Mr Gay Pride España 2021: la presentación de los finalistas coincide con la semana del Orgullo» (en castellà). Voz Libre, 03-07-2021. [Consulta: 12 setembre 2022].
* ↑ Telemadrid. «Mr. Gay Pride España, así son los finalistas de este 2021» (en castellà). Telemadrid, 01-07-2021. [Consulta: 12 setembre 2022].
* ↑ Cabezas, Roberto. «Charlamos con Allan Segura, un chico trans apasionado del fitness y seguidor de Men's Health» (en espanyol europeu). Men's Health, 17-08-2021. [Consulta: 12 setembre 2022].
# Tetraodon mbu

Tetraodon mbu és una espècie de peix de la família dels tetraodòntids i de l'ordre dels tetraodontiformes.

## Morfologia

* Els mascles poden assolir 67 cm de longitud total.

## Hàbitat

És un peix de clima tropical (24 °C-26 °C) i demersal.

## Distribució geogràfica

Es troba a Àfrica: conca del riu Congo i llac Tanganyika.

## Observacions

No es pot menjar, ja que és verinós per als humans.

## Referències

* 1 2 3 4 FishBase (anglès)

## Enllaços externs

* AQUATAB
# Sant Andreu (Ribera)

Sant Andreu és un quadre del pintor valencià Josep de Ribera. Està realitzat en oli sobre llenç. Mesura 123 cm d'alçada i 95 cm d'amplada. Va ser pintat cap a 1631. Es troba en el Museu del Prado, Madrid, Espanya. Aquesta obra va estar en el Monestir d'El Escorial.
És un exemple del tenebrisme de la primera època de José de Ribera, amb marcats contrastos entre les zones il·luminades i les ombrívoles.
La pintura presenta una figura aïllada, Andreu apòstol. La llum li cau des de l'esquerra, violentament. La figura està representada amb gran realisme. Per a aquest tipus de quadres, Ribera copiava models del natural, com els propis pescadors de Nàpols.
Representa a l'apòstol Andreu abraçat a la creu en forma d'aspa del seu martiri. A la mà, porta un ham amb un peix, recordant el seu ofici de pescador. Queden fortament il·luminats el rostre i el tors nu del sant.

## Referències

* Lafuente Ferrari, I., Història de la pintura espanyola, Biblioteca bàsica Salvat, Salvat Editors i Aliança Editorial, 1971.
* Fitxa de l'obra en el museu del Prado.
# Cottonwood (Idaho)

Cottonwood és una ciutat dels Estats Units a l'estat d'Idaho. Segons el cens del 2000 tenia 944 habitants.

## Demografia

Segons el cens del 2000, Cottonwood tenia 944 habitants, 364 habitatges, i 242 famílies. La densitat de població era de 439,1 habitants per km².
Dels 364 habitatges en un 34,6% hi vivien nens de menys de 18 anys, en un 54,7% hi vivien parelles casades, en un 8,2% dones solteres, i en un 33,5% no eren unitats familiars. En el 28,8% dels habitatges hi vivien persones soles el 15,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,51 i el nombre mitjà de persones que vivien en cada família era de 3,14.
Per edats la població es repartia de la següent manera: un 29,7% tenia menys de 18 anys, un 6,3% entre 18 i 24, un 24,6% entre 25 i 44, un 21,5% de 45 a 60 i un 18% 65 anys o més.
L'edat mediana era de 39 anys. Per cada 100 dones de 18 o més anys hi havia 94,2 homes.
La renda mediana per habitatge era de 34.167 $ i la renda mediana per família de 39.625 $. Els homes tenien una renda mediana de 30.833 $ mentre que les dones 20.833 $. La renda per capita de la població era de 15.003 $. Aproximadament el 5,8% de les famílies i el 10,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cottonwood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- Cottonwood». American Fact Finder. Oficina del Cens dels Estats Units, 12-01-2010.
# Isoperla francesca

Isoperla francesca és una espècie d'insecte plecòpter pertanyent a la família dels perlòdids.
En el seu estadi immadur és aquàtic i viu a l'aigua dolça, mentre que com a adult és terrestre i volador.
Es troba a Nord-amèrica: el Canadà (el Quebec) i els Estats Units (Connecticut, Massachusetts, Maine, Nova York i Pennsilvània).

## Referències

* ↑ The Taxonomicon (anglès)
* 1 2 Plecoptera Species File (Version 1.1/4.0) (anglès)
* ↑ Seasonal Succession and Diversity of Stoneflies (Plecoptera) in Factory Brook, Massachusetts (anglès)
* ↑ Stoneflies of Maine (anglès)
* ↑ Pennsylvania Aquatic Insects Arxivat 2016-03-05 a Wayback Machine. (anglès)
* ↑ Stoneflies of Pennsylvania (anglès)
* ↑ Global Species Arxivat 2016-03-03 a Wayback Machine. (anglès)
* ↑ NatureServe (anglès)
* ↑ Flyfishing Entomology - North American Stoneflies (anglès)
* ↑ Perlodidae Species Listing (anglès)
* ↑ Stoneflies of the United States (anglès)
# Vaga minaire d'Astúries de 1962

La vaga minera d'Astúries de 1962 va ser una vaga obrera que va tenir lloc a Astúries la primera de 1962 durant el règim de Francisco Franco.

## La vaga

Ja en 1957 i 1958 tenen lloc vagues al Pou María Luisa i en les mines de Carbons La Nueva. En 1962, set miners van ser acomiadats del Pou San Nicolás (Nicolasa) de Mieres (Astúries) després de reivindicar millores laborals i salarials. Va ser el punt de partida d'una vaga que va durar entre abril i juny en les Conques Mineres asturianes, estenent-se per Mieres, Llangréu, Samartín del Rei Aurelio, Gijón, etc. i més tard a d'altres 27 províncies espanyoles, arribant les seves repercussions a l'estranger. Alhora que a Astúries, també a França i Bèlgica s'estaven duent a terme conflictes miners encara que aquests eren legals en estar sota règims democràtics. En aquest moment les condicions salarials de molts miners eren molt precàries, malgrat les polítiques paternalistes de Girón de Velasco, situació denunciada fins i tot per l'Església espanyola.

## Repercussió

El Règim va respondre reprimint les famílies minaires que van participar en aquesta vaga, a més de la repressió "silenciosa" i cruenta de les forces de l'ordre de l'època, com la Guàrdia Civil. No obstant això s'atendrien a diverses peticions dels miners, negociant el secretari general del Movimiento Nacional, José Solís Ruiz, directament amb els vaguistes. Les solucions van ser publicades al BOE. A la vaga li van seguir moviments de protesta i suport a Madrid i Barcelona, així com concentracions a diverses ciutats europees i americanes, fent-se també ressò de la mateixa els diaris Le Monde, The New York Times o Il Corriere della Sera.
Pablo Picasso va immortalitzar en 1963, amb un dibuix d'un llum de mina, aquests fets. Va conjuminar esforços en la lluita democràtica contra el Règim i va suposar el suport explícit de diversos intel·lectuals, inusual fins llavors, i comú a partir d'aquest moment fins al final del franquisme.

## Filmografia

* 2002 Documental "Hay una luz en Asturias..."
* 2007 Curt "A golpe de tacón" (Lucinda Torre)
* 2012 Documental "La huelga del silencio" (Documentos TV)

## Referències

* ↑ El sacrificio que lanzó la transición Arxivat 2012-05-05 a Wayback Machine. a La Voz de Asturias
* ↑ Aquella Primavera del 62 a La Nueva Asturias
* ↑ Una huelga de dimensiones históricas Arxivat 2012-05-05 a Wayback Machine. a La Voz de Asturias
# Zürichgau

El Zürichgau fou una regió històrica de l'època medieval amb la ciutat de Zúric com a centre. Un primer comte a Zurihgauuia s'esmenta amb Pebó el 741/46. El Zürichgau va quedar separat definitivament al segle IX del Thurgau. Amb Ruadker el 819/20 s'iniciava una sèrie de comtes.
Era senyor del Zürichgau a les primeres generacions era de la família dels Eberhardings dels que van derivar més tard els comtes de Nellenburg.

## Comtes al Zürichgau

* Rupert o Robert o Ruadker/Cancor († després del 782) (dels Robertians) 745 comte al Oberrheingau (Thurgau), 758 comte a Breisgau, 775/778 comte a Zürichgau, 754 advocat del monestir de Lorsch, casat amb Angila.
* Gerold (testimoniat a partir del 826, 832/34 per pocs anys també comte a Thurgau, a Zürichgau testimoniat fins al 867)
* Hunfrid III, vers 850, comte a Zürichgau (de la família dels Burcardings)
* Eberard II (dels Eberhardings) vers 900, comte a Zürichgau casat amb Gisela

## Referències

* ↑ . Reinhold Kaiser: «Vom Früh- zum Hochmittelalter». In: Geschichte des Kantons Zürich, Bd. 1, Frühzeit bis Spätmittelalter. Werd: Zürich 1995, S. 130–171; S. 131f.
* ↑ Michael Mitterauer: Karolingische Markgrafen im Südosten. Böhlau, Wien 1963, S. 21 f., gemäss Genealogie Mittelalter Arxivat 2005-03-26 a Wayback Machine..
# Alvin Ceccoli

Alvin Ceccoli (Austràlia, 5 d'agost de 1974) és un futbolista australià retirat que disputà sis partits amb la selecció d'Austràlia.

## Referències

* ↑ National Football Teams
# The Register

The Register (sobrenomenat El Reg o The Reg) és un lloc web britànic de notícies de tecnologia i opinió co-fundat el 1994 per Mike Magee i John Lettice. Situation Publishing Ltd apareix com a editor del lloc. Lettice és el director editorial, i Andrew Orlowski l'Editor Executiu.

## Història

The Register va ser fundada a Londres com un butlletí electrònic anomenat Chip Connection. El 1998 The Register es va convertir en una font diària de notícies en línia. Magee va sortir de l'equip en 2001 per començar les publicacions competidores The Inquirer, i més tard el IT Examiner i TechEye.
El 2002, The Register es va ampliar per tenir presència a Londres i Sant Francisco, creant The Register USA a theregus.com a través d'una joint venture amb Tom's Hardware Guide. El 2003, aquest lloc es va traslladar a theregister.com. Aquest contingut es va fusionar més tard en theregister.co.uk. The Register porta contingut sindicat incloent històries del BOFH de Simon Travaglia.
El 2010 The Register va donar suport al reeixit llançament de l'Avió de Paper Llançat a l'espai, un projecte que van anunciar en 2009 que va deixar anar un avió de paper en l'atmosfera superior extrema.
Entre els seus empleats destaquen Andrew Orlowski, Kelly Fiveash i Lewis Page.

## Lectors i contingut

El 2011 va ser llegit diàriament per més de 350.000 usuaris d'acord amb l'Oficina d'Auditoria de Circulacions, arribant a 468.000 en un dia i gairebé 9,5 milions mensualment el 2013. Al novembre de 2011 al Regne Unit i Estats Units cada van representar aproximadament el 42% i el 34% d'impressions de pàgines, respectivament, amb Canadà sent el següent origen més important arribant al 3%. El 2012, el Regne Unit i Estats Units van representar aproximadament el 41% i el 28% d'impressions de pàgines, respectivament, amb Canadà al 3,61%.
Channel Register cobreix notícies de negocis tecnològics i del comerç, que inclou notes de premsa de negocis. Notícies i articles de maquinari i electrònica de consum són cobertes per Reg Hardware. Reg Research és un recurs en profunditat sobre les tecnologies i com es relacionen amb els negocis. Cash'n'Carrion era una tenda de mercaderia de The Register, però va tancar en 2010.

## Referències

* ↑ «How online journalism got its UK start». Press Gazette. Wilmington Media Ltd, 02-06-2006. «Còpia arxivada». Arxivat de l'original el 2013-11-05. [Consulta: 3 juliol 2015].
* ↑ Walsh, Bob (2007).
* ↑ Cullen, Drew (25 February 2002).
* ↑ Cullen, Drew (24 de febrero de 2003). theregister.com goes live.
* ↑ Adams, Andrew A., McCrindle, Rachel (2008).
* ↑ «Paper plane launched into space captures Earth images». BBC News, 11-11-2010. [Consulta: 15 novembre 2010].
* 1 2 «The Register». www.abc.org.uk. [Consulta: 19 gener 2012].
* 1 2 «The Register». www.abc.org.uk. [Consulta: 1r octubre 2013].
* ↑ «Cash'n'Carrion». [Consulta: 25 novembre 2013].
# Narros de Saldueña

Narros de Saldueña és un municipi de la província d'Àvila, a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 220 | 210 | 173 | 148 |

## Referències

* ↑ «Provincia de Ávila (España): Municipios & Localidades» (en castellà), 22-01-2021. [Consulta: 16 setembre 2021].